
KOMISIJA ZA PROVOĐENJE JAVNOG POZIVA ZA DODJELU SREDSTAVA MEDIJIMA ZA PROMOCIJU TURISTIČKIH POTENCIJALA TUZLANSKOG KANTONA ZA 2026. GODINU
ZAPISNIK
sa treće (III) sjednice Komisije
Treća sjednica Komisije za provođenje Javnog poziva za dodjelu sredstava medijima za promociju turističkih potencijala Tuzlanskog kantona za 2026. godinu održana je dana 20.07.2026. godine u 12:00 sati, u prostorijama Turističke zajednice Tuzlanskog kantona.
Sjednicom je predsjedavao predsjednik Komisije, koji je konstatovao prisustvo svih članova Komisije i utvrdio da postoji kvorum za rad i odlučivanje.
Komisija je nastavila rad na provjeri prihvatljivosti aplikanata i projekata, u skladu sa zaključcima sa prethodne sjednice i rezultatima administrativne provjere evidentiranim u pojedinačnim obrascima.
Predmet provjere bio je naročito:
· prihvatljivost aplikanta u skladu sa Javnim pozivom,
· šifra registrovane djelatnosti aplikanta,
· obaveza plaćanja članskog doprinosa Turističkoj zajednici Tuzlanskog kantona,
· postojanje dokaza o izmirenim obavezama prema Turističkoj zajednici Tuzlanskog kantona,
· ranije korištenje sredstava po javnim pozivima,
· dostavljanje izvještaja o opravdanom utrošku ranije dodijeljenih sredstava.
Komisija je izvršila provjeru svakog aplikanta pojedinačno, kako slijedi:
1. Web portal BH Reporter
Naziv projekta: „Avanturistički Kladanj – Planina Konjuh, multimedijalna turistička promocija Via Ferrate Paolo Dieci i turističke ponude Konjuha“
Šifra djelatnosti: 63.12 – Internetski portali ( Obveznik uplate članskog doprinosa )
Komisija je utvrdila da aplikant prema registrovanoj šifri djelatnosti predstavlja obveznika plaćanja članskog doprinosa Turističkoj zajednici Tuzlanskog kantona. Izvršena je dodatna provjera da li je aplikant ranije koristio sredstva dodijeljena putem javnih poziva Turističke zajednice Tuzlanskog kantona i da li je uredno izvršio obavezu izvještavanja o namjenskom utrošku dodijeljenih sredstava. Uvidom u službenu evidenciju utvrđeno je da aplikant nije bio korisnik sredstava dodijeljenih putem javnih poziva Turističke zajednice Tuzlanskog kantona, zbog čega nije bio u obavezi dostavljanja Izjave o opravdanom utrošku sredstava. Utvrđeno je da uz prijavu nije dostavljena potvrda o izmirenim obavezama prema Turističkoj zajednici Tuzlanskog kantona, aplikant ne dostavlja TZ obrasce te nije evidentiran kao obveznik plaćanja članskog doprinosa u službenoj evidenciji Turističke zajednice Tuzlanskog kantona.
Zaključak: Prijava ne ispunjava formalne uslove propisane Javnim pozivom. (NE)
2. Radio Kameleon Tuzla
Naziv projekta: „Doživi Tuzlanski kanton 2026.“
Šifra djelatnosti: 60.10 – Emitiranje radijskog programa. (Obveznik uplate članskog doprinosa)
Komisija je izvršila provjeru prihvatljivosti aplikanta i projekta, te utvrdila da aplikant ispunjava uslove propisane Javnim pozivom. Izvršena je provjera dokumentacije koja se odnosi na registraciju aplikanta, prihvatljivost projekta i finansijski plan, pri čemu je utvrđeno da prijava ispunjava sve formalne uslove propisane Javnim pozivom.
Zaključak: Prijava ispunjava formalne uslove. (DA)

3. UG Centar kreativnih aktivnosti Tuzla
Naziv projekta: „Perom i fotografijom kroz TK“
Šifra djelatnosti: 94.99 – Djelatnosti ostalih organizacija na bazi učlanjenja, d. n.
Komisija je utvrdila da aplikant prema registrovanoj šifri djelatnosti ne predstavlja obveznika plaćanja članskog doprinosa Turističkoj zajednici Tuzlanskog kantona. Prilikom pregleda finansijske konstrukcije projekta utvrđeno je da vlastito učešće aplikanta nije iskazano u skladu sa uslovima propisanim Javnim pozivom.
Zaključak: Prijava ne ispunjava formalne uslove. (NE)

4. JP RTV TK
Naziv projekta: „Medijska promocija turističke ponude Tuzlanskog kantona kroz programski sadržaj RTV TK“
Šifra djelatnosti: 60.20 – Emitiranje televizijskog programa (Obveznik uplate članskog doprinosa).
Komisija je izvršila provjeru prihvatljivosti aplikanta i projekta. Utvrđeno je da aplikant ispunjava uslove prihvatljivosti propisane Javnim pozivom, da je dostavljena uredna i potpuna dokumentacija te da projekat ispunjava formalne uslove propisane Javnim pozivom.
Zaključak: Prijava ispunjava formalne uslove. (DA)


5. DOO Vidik RTV SLON
Naziv projekta: „Doživi Tuzlanski kanton u 100 sekundi“
Šifra djelatnosti: 60.10 ; 60.20 – Emitiranje radijskog i TV programa. ( Obveznik uplate članskog doprinosa )
Komisija je izvršila provjeru prihvatljivosti aplikanta i projekta te utvrdila da prijava ispunjava formalne uslove propisane Javnim pozivom. Izvršena je dodatna provjera da li je aplikant ranije bio korisnik sredstava dodijeljenih putem javnih poziva Turističke zajednice Tuzlanskog kantona i da li je uredno izvršio obavezu izvještavanja o namjenskom utrošku dodijeljenih sredstava. Uvidom u službenu evidenciju utvrđeno je da aplikant u posljednje dvije (2) godine nije bio korisnik sredstava dodijeljenih putem javnih poziva Turističke zajednice Tuzlanskog kantona, zbog čega nije bio u obavezi dostavljanja Izjave o opravdanom utrošku sredstava. Također je utvrđeno da je aplikant u ranijem periodu bio korisnik sredstava dodijeljenih putem javnih poziva Turističke zajednice Tuzlanskog kantona te da je blagovremeno dostavio izvještaje o namjenskom utrošku dodijeljenih sredstava. Uvidom u službenu evidenciju utvrđeno je da aplikant uredno izmiruje obaveze po osnovu članskog doprinosa Turističkoj zajednici Tuzlanskog kantona.
Zaključak: Prijava ispunjava formalne uslove. (DA)

6. RTV 7 Tuzla
Naziv projekta: „Turističke vijesti Tuzlanskog kantona – Visit.ba“
Šifra djelatnosti: 60.20 – Emitiranje televizijskog programa.
Komisija je izvršila provjeru prihvatljivosti aplikanta i projekta. Utvrđeno je da uz prijavu nije dostavljena potvrda o izmirenim obavezama prema Turističkoj zajednici Tuzlanskog kantona. 
Zaključak: Prijava ne ispunjava formalne uslove. (NE)

7. PROMUS Tuzla
Naziv projekta: „Doživi TK – Promocija TK kao destinacije događaja“
Šifra djelatnosti: 63.12 – Internetski portali.
Komisija je utvrdila da aplikant prema registrovanoj šifri djelatnosti predstavlja obveznika plaćanja članskog doprinosa Turističkoj zajednici Tuzlanskog kantona. Međutim, uz prijavu nije dostavljena potvrda o izmirenim obavezama prema Turističkoj zajednici Tuzlanskog kantona, a uvidom u službenu evidenciju utvrđeno je da aplikant nije evidentiran kao obveznik plaćanja članskog doprinosa Turističkoj zajednici Tuzlanskog kantona.
Zaključak: Prijava ne ispunjava formalne uslove. (NE)
8. Balans produkcija Tuzla
Naziv projekta: „Turistički biseri Tuzlanskog kantona“
Šifra djelatnosti: 63.12 – Internetski portali.
Komisija je izvršila provjeru prihvatljivosti aplikanta i projekta. Uvidom u službenu evidenciju utvrđeno je da aplikant u posljednje dvije (2) godine nije bio korisnik sredstava dodijeljenih putem javnih poziva Turističke zajednice Tuzlanskog kantona, zbog čega nije bio u obavezi dostavljanja Izjave o opravdanom utrošku sredstava.
Također je utvrđeno da aplikant prema registrovanoj šifri djelatnosti predstavlja obveznika plaćanja članskog doprinosa Turističkoj zajednici Tuzlanskog kantona, ali uz prijavu nije dostavljena potvrda o izmirenim obavezama prema Turističkoj zajednici Tuzlanskog kantona, uvidom u službenu evidenciju utvrđeno je da aplikant ne dostavlja TZ obrasce, te nije evidentiran kao obveznik plaćanja članskog doprinosa Turističkoj zajednici Tuzlanskog kantona.
Zaključak: Prijava ne ispunjava formalne uslove. (NE)

9. DSO T Media (TIP.ba)
Naziv projekta: „Promocija i afirmacija turizma TK – Turizam kao šansa razvoja“
Šifra djelatnosti: 63.12 – Internetski portali.
Komisija je izvršila provjeru prihvatljivosti aplikanta i projekta. Uvidom u službenu evidenciju utvrđeno je da aplikant u posljednje dvije (2) godine nije bio korisnik sredstava dodijeljenih putem javnih poziva Turističke zajednice Tuzlanskog kantona, zbog čega nije bio u obavezi dostavljanja Izjave o opravdanom utrošku sredstava.
Utvrđeno je da aplikant prema registrovanoj šifri djelatnosti predstavlja obveznika plaćanja članskog doprinosa Turističkoj zajednici Tuzlanskog kantona, ali uz prijavu nije dostavljena potvrda o izmirenim obavezama prema Turističkoj zajednici Tuzlanskog kantona, uvidom u službenu evidenciju utvrđeno je da aplikant ne dostavlja TZ obrasce, te nije evidentiran kao obveznik plaćanja članskog doprinosa Turističkoj zajednici Tuzlanskog kantona.
Zaključak: Prijava ne ispunjava formalne uslove. (NE)





PREGLED FORMALNE PRIHVATLJIVOSTI PRIJAVA PO JAVNOM POZIVU
1. BH Reporter – obveznik članarine → nije evidentiran u evidenciji obveznika → NE. 
2. Radio Kameleon – obveznik članarine → ispunjava uslove → DA. 
3. UG Centar kreativnih aktivnosti – nije obveznik plaćanja članskog doprinosa → ne provjerava se članarina → prijava ne ispunjava formalne uslove isključivo zbog vlastitog učešća → NE. 
4. JP RTV TK – obveznik → ispunjava uslove → DA. 
5. RTV SLON – obveznik → uredno plaća članarinu → DA. 
6. RTV 7 – obveznik → nije dostavio potvrdu o izmirenim obavezama TzTK→ NE. 
7. PROMUS – obveznik → nije evidentiran kao obveznik → NE. 
8. Balans produkcija – obveznik → nije evidentiran kao obveznik → NE. 
9. DSO T Media – obveznik → nije evidentiran kao obveznik → NE. 
Napomena;
U prilogu Izvještaja/Zapisnika sa održanih sjedncia komisije jesu i Obrasci za bodovanje i ocjenu projektene prijave, sa prijedlogom sredstava za dodjelu.
Sjednica je završena nakon razmatranja svih tačaka dnevnog reda.

Zapisnik sačinila: Sabina Softić

Predsjednik Komisije: Miralem Mešković
Član Komisije: Sabina Softić
Član Komisije: Sanela Isaković
Tuzla, 20.07.2026.godine

